钦定古今图书集成/方舆汇编/职方典/第1262卷 > 《桃花源》〈并序〉梅圣俞
## 钦定古今图书集成/方舆汇编/职方典/第1262卷 > 《桃花源》〈并序〉梅圣俞

嘉祐元年，余在京师，邂逅与都官员外郎张侯颙

遇于书馆，张语：“往曾相识于唐俞家，今三十三年矣。” 因各言出处，张曰：“某居武陵，武陵旧迹可具道。始陶潜为《记》与诗，其后往往赋咏不绝。君之仲父，昔尝有作，闻君能诗，愿赋一章，亦当买石刻置岩下。” 既重其意，许录幼时所为五言。归阅故稿，颇不惬心，遂别为一章，以塞张侯之请。

鹿为马龙为蛇，凤凰避罗龙避罝。天下逃难不知数，
入海居岩皆是家。武陵源中深隐人，共将鸡犬栽桃
花。桃花记春不记岁，《金椎》日将博浪沙。亦殊啇岭采
芝草，难与少长亲胡麻。岂意异时渔者入，各各同问
人间赊。秦已非秦孰为汉，奚论晋魏如削瓜。英雄灭
尽有石阙，知慧屏去无年华。俗骨思归一相送，慎勿
与世言云霞。出洞沿溪梦寐觉物景都失同回槎。心
寄草树欲复往山幽草乱寻无涯。